**Aphelocheiridae** er en gruppe av insekter som tilhører tegene, en gruppe av nebbmunner. 
Gruppen omfatter ca. 80 kjente arter, alle i én slekt, *Aphelocheirus*, tre av dem forekommer i Europa og én i Norge. Aphelocheiridae er uvanlige i og med at de voksne insektene er bunndyr som ikke trenger å gå til overflaten etter luft, men puster ved hjelp av et såkalt plastron, en gassboble som henger fast i en pute av hår og som utveksler gasser med vannet omkring.

Utseende
--------

Middelsstore (3,5 – 11,5 mm), flattrykte, ovale teger, brunlige på farge. Kroppen er kort oval, forkroppen er forholdsvis liten og den segmentrerte bakkroppen dominerer. Antennene er fire-leddete og trådformede, ganske korte, men ulikt andre vannteger er de synlige ovenfra. Sugesnabelen er forholdsvis lang. Pronotum er kort og bredt, trapesformet. Scutellum er relatvit stort og trekantet. Vingene er ofte sterkt reduserte. Føttene er to-leddede, forbeina er uspesialiserte, bakbeina er omdannet for svømming.

Levevis
-------

De finnes i stillestående eller sakte flytende ferskvann. De lever på eller nær bunnen på inntil 10 meters dyp, og trenger ikke komme til overflaten for å puste, noe som er ganske uvanlig for voksne ferskvannsinsekter. De er rovdyr som lever av små, virvelløse dyr.

Systematisk inndeling / europeiske arter
----------------------------------------

Aphelocheiridae er systematisk plassert i gruppen vannteger (Nepomorpha), sammen med: vannskorpioner, kjempevannteger, Ochteridae, paddeteger, buksvømmere, vannrøvere, Potamocoridae, Pleidae, ryggsvømmere og Helotrephidae.

Noen klassifikasjoner regner Aphelocheiridae som en undergruppe av vannrøvere (Naucoridae), men det er også ting som tyder på at slektskapet mellom de to ikke er særlig nært.

Et latinsk familienavn ender med *...idae*, og et navn på en overfamilie på *...oidea*.

**Treliste**
* Nebbmunner (Hemiptera)
	+ delgruppe **teger** (Heteroptera)
		- gruppe **vannteger** (Nepomorpha)
			* familien Aphelocheiridae
				+ slekten *Aphelocheirus* Westwood, 1833. ca. 80 arter. I Europa:
					- *Aphelocheirus aestivalis* (Fabricius, 1794) – over det meste av Europa, også i Sør-Norge
					- *Aphelocheirus murcius* Nieser & Millán, 1989 – Den iberiske halvøy
					- *Aphelocheirus occidentalis* Nieser & Millán, 1989 – Den iberiske halvøy

Kilder
------

* Coulianos, C.-C. 1998. *Annotated Catalogue of the* Hemiptera-Heteroptera *of Norway*. Fauna Norv. Ser.B 45 (1-2), side 11-39
* Gjerde, Harald og Hågvar, Sigmund. 1985. *Vannteger unntatt buksvømmere (Corixidae*. Norsk entomologisk forening, Norske Insekttabeller Nr. 8, 8 sider.
* Schuh, R.T. og Slater, J.A. (1995) *True Bugs of the World. 37. Aphelocheiridae.* Ithaca, New York.
* Internett: Fauna Europaea
* Australian Faunal Directory – Naucoridae (2002)

Eksterne lenker
---------------

* (en) *elveteger* – oversikt og omtale av artene i WORMS-databasen Rediger på Wikidata

* (en) *elveteger* i Global Biodiversity Information Facility Rediger på Wikidata

* (no) *elveteger* hos Artsdatabanken Rediger på Wikidata

* (sv) *elveteger* hos Dyntaxa Rediger på Wikidata

* (en) *elveteger* hos Fauna Europaea Rediger på Wikidata

* (en) *elveteger* hos Fossilworks Rediger på Wikidata

* (en) *elveteger* hos ITIS Rediger på Wikidata

* (en) *elveteger* hos NCBI Rediger på Wikidata

* (en) *Kategori:Aphelocheiridae* – bilder, video eller lyd på Wikimedia Commons Rediger på Wikidata

* *Aphelocheiridae* – detaljert informasjon på Wikispecies Rediger på Wikidata
* Norsk Entomologisk forening – for deg som vil lære mer om insekter.
* Fauna Europaea - Europas fauna, arter og utbredelseskart.
* Foto av *Aphelocheirus aestivalis*, foto: Josef Hlasek.